કર્ણાટક રાજ્ય વિધાનસભાની ચૂંટણી બાદ તુરત જ વડાપ્રધાન નરેન્દ્ર મોદીની ઉપસ્થિતિમાં નવી દિલ્હીમાં ભાજપના રાષ્ટ્રીય અધ્યક્ષ અમિતભાઇએ રાજ્યોના પ્રદેશ પ્રમુખો, સંગઠન મહામંત્રીઓ સાથે વિસ્તારથી બેઠક યોજી હતી. આ બેઠકમાં અમિતભાઇએ લોકસભાની ચૂંટણીમાં પુન: પ્રચંડ બહુમતિથી વિજય મેળવવા માટે દેશભરના સંગઠનને પચ્ચીસ કરોડથી વધુ નવા લોકોનો સંપર્ક કરી તેમને કેન્દ્રની તેમજ જે રાજ્યોમાં ભાજપ સરકારો છે તેવા રાજ્યોની લોકહિતની યોજનાઓ, જનસામાન્ય માટેના કાર્યક્રમોનો લાભ પહોંચાડવા, વાકેફ કરવા પર ભાર મુક્યો હતો.